**WATER WORLD. PROTOCOL D’ACTUACIÓ ENFRONT LES AFECTACIONS DEL CORONAVIRUS SARS-CoV-2.**

Per a Water World la salut i la seguretat de tots els seus clients, empleats i col·laboradors és la prioritat absoluta. Per aquest motiu hem elaborat el present protocol d’actuació que té com a objectiu establir quines mesures han de garantir la salut de clients, empleats i col·laboradors durant el període d’obertura al públic del parc aquàtic en l’actual situació provocada per la pandèmia del coronavirus SARS-CoV-2. El protocol s’adaptarà de forma flexible i evolutiva, incorporant permanentment les millores i actualitzacions que es vagin detectant. El present protocol així com totes les seves actualitzacions, podrà ésser consultat per tothom al lloc web del parc.

El parc aquàtic Water World de Lloret de Mar, **parc de lleure** **a l’aire lliure,** té una extensió (superfície útil) de **140.000 m2**. Les aigües de les seves zones de bany (piscines d’onades, llacs, àrees infantils, recepcions de tobogans...etc) així com l’aigua que circula per totes les atraccions, està tractada amb àcid clorhídric i hipoclorit sòdic (s’adjunten especificacions dels productes), que són injectats a l’aigua mitjançant bombes semiautomàtiques per tal de complir amb els paràmetres sanitaris establerts al DECRET 95/2000, de 22 de febrer pel qual s'estableixen les normes sanitàries aplicables a les piscines d'ús públic. Segons l’Organització Mundial de la Salud (OMS), mantenir els nivells de clor lliure += 0.5-1 mg/l així com una correcta regulació del pH entre 7.2 i 7.6 garanteix una desinfecció eficaç de l’aigua

En l’INFORME SOBRE TRANSMISIÓN DEL SARS-CoV-2 EN PLAYAS Y PISCINAS elaborat pel Consejo Superior de Investigaciones Científicas (CSIC) el passat 5 de maig de 2.020, a la pàgina 13/17 del mateix, diu: <<**Las recomendaciones del CDC de EEUU (CDC, 2020b) para los administradores de parques acuáticos se resumen en mantenir las piscines adecuadamente limpias y desinfectades (1-10 ppm de cloro libre o 3-8 ppm de bromo libre y pH entre 7.2 y 8).** Estas operaciones de funcionamiento, manteninimiento y desinfección (con cloro o bromo) de las piscines deben ser capaces de inactivar el SARS CoV-2 en base a los conocimientos de los que se dispone en este momento.>>

L’aforament del parc, auto limitat cada temporada a 6.000 persones es redueix, en el protocol, un 50 %, de manera que passa de 6.000 a 3.000 visitants. Si les autoritats, en el moment de la reobertura del parc aquàtic el proper 27 de juny de 2.020 decretessin una reducció més important de l’aforament, el criteri de reducció del 50 % es modificaria per tal ce complir els dictats de les autoritats. **Aquesta reducció de l’aforament, donada l’extensió del parc, ha de permetre garantir el distanciament social (distància de seguretat entre persones), mesura principal que juntament amb d’altres relacionades amb extremar les mesures d’higiene i desinfecció, ha de permetre evitar de forma preventiva la propagació del coronavirus SARS-CoV-2**

**La data prevista de reobertura del parc aquàtic era el 25 de maig. Amb motiu de les afectacions de la pandèmia el parc endarrereix la data prevista de reobertura fins el dia 27 de juny de 2.020.**

1. **Mesures de distanciament social.**

El primer bloc de mesures va adreçat a mantenir durant el decurs de la visita al parc el distanciament social necessari que garanteix de forma preventiva la propagació de la malaltia.

Evitar, doncs, que es produeixin aglomeracions fent que l’activitat es desenvolupi de forma ordenada és un dels objectius del present protocol. A banda de la reducció important de l’aforament general del parc i de les piscines, els llacs, els vestidors, els blocs sanitaris de WC, les terrasses, la botiga...etc (**els aforaments màxims i qualsevol altra informació important seran senyalitzats en cada punt; s’habilitarà, doncs, senyalització visual i auditiva amb les instruccions i recomanacions a clients, personal propi i col·laboradors )** i l’avantatge que suposa la seva gran extensió, altres mesures que es prendran seran:

* 1. Zona de venta d’entrades.- Abans de permetre l’accés al laberint, **personal del parc prendrà la temperatura corporal mitjançant termòmetres homologats sense contacte** a tots els clients, prohibint l’entrada a tots aquells amb símptomes de febre (37,50 ºC)

L’accés a l’àrea de venta d’entrades és, com ja s’ha dit, a través de laberints. Durant tot el recorregut, des de l’inici del laberint i fins a la zona de venta d’entrades, es marcaran al paviment les distàncies de seguretat de 2 metres que els clients hauran de respectar entre un i l’altre. Personal del parc vetllarà perquè en tot moment aquesta distància de seguretat es respecti.

El parc incentivarà de manera molt especial la **venta d’entrades online** amb accés directament als torns d’entrada al recinte mitjançant terminal mòbil, **sense necessitat de cap tipus de contacte amb empleats del parc.**

En tot el recinte (no només la venta d’entrades) es fomentarà l’ús de **sistemes de pagament electrònics (targetes de crèdit o altres sistemes *contactless*), demanant els clients que evitin sempre realitzar pagaments en diner efectiu.**

* 1. Zona de lloguer de guixetes.- A Water World s’hi accedeix també mitjançant laberint, el que permet marcar i establir les distàncies de seguretat de 2 metres entre clients. El parc disposa de dues àrees molt allunyades una de l’altra amb guixetes de lloguer perquè els clients hi desin les seves pertinences, amb un total de 862 guixetes, quantitat que, ni amb les màximes ocupacions habituals, resulta mai insuficient per atendre tota la demanada. Amb la reducció de l’aforament i llogant les guixetes de les dues àrees, es pot garantir el distanciament social en l’ús de les guixetes. Personal del parc vetllarà per que en tot moment es mantingui el distanciament social en l’ús de les guixetes.
	2. Botiga de souvenirs.- Es limitarà l’aforament i es controlarà l’accés a la botiga de souvenirs salvaguardant sempre les distàncies de seguretat entre clients.
	3. Àrees de restauració.- Water World disposa **únicament d’un únic punt de restauració en un espai tancat: el menjador del *Mykonos restaurant and fast food*, que s’inhabilitarà, prohibint-hi l’accés**. **La resta d’àrees de restauració, totes en terrasses, en espais oberts a l’aire lliure, reduiran en un 50 % el número de taules i cadires** per garantir el distanciament social entre els clients, respectant en tot moment la distància mínima de 2 metres entre cada grup de taules i cadires. En els accessos als punts de comanda es faran respectar les distàncies de seguretat entre client i client.
	4. Blocs sanitaris.- L’accés a tots els blocs sanitaris situats en diferents punts del **parc es farà de manera que es respecti el distanciament social**. S’inhabilitaran el número d’urinaris necessari per garantir en tot moment la distància entre persones. Personal de parc vetllarà per això. S’hi limitarà l’aforament màxim.
	5. Vestidors.- **Es recomana minimitzar l’ús dels vestidors** i **entrar al parc ja amb vestit de bany**. L’accés als vestidors **es farà de manera que es respecti el distanciament social**. Es limitarà l’aforament del mateix. Personal del parc vetllarà per això.
	6. Atraccions.- La normativa de seguretat de l’ús de les atraccions aquàtiques ja preveu la distància de seguretat entre un client i el següent (per evitar topades entre ells). El que es farà és marcar en el paviment d’accés a les atraccions la distància de de 2 metres. El fet que a la majoria de les atraccions s’hi accedeixi amb laberint facilita **l’establiment de distàncies de manera que es respecti el distanciament social**. Personal del parc vetllarà per això. Amb tot, s’extremaran la vigilància per tal que cap usuari comenci a baixar per un tobogan fins que l’usuari immediatament anterior hagi abandonat la zona d’arribada, i en aquelles atraccions amb multi carrils, només es faran servir els carrils que permetin el distanciament entre els usuaris.

Water World compta amb vint-i-tres atraccions aquàtiques més sis piscines, el que, afegit a la gran extensió del parc, permet la dispersió de clients que faciliti el seu distanciament social.

* 1. Llacs i piscines.- **Es limitarà l’aforament de llacs i piscines en funció de la seva superfície, reduint l’aforament en més d’un 50 %** respecte allò que estableixen el Decret 165/2001, de 12 de juny, de modificació del Decret 95/2000, de 22 de febrer, pel qual s’estableixen les normes sanitàries aplicables a les piscines d’ús públic i el Decret 95/2000, de 22 de febrer, pel qual s’estableixen les normes sanitàries aplicables a les piscines d’ús públic (DOGC núm. 3092, de 6.3.2000), decrets que tenen per finalitat garantir que les condicions de les piscines d’ús públic no tinguin un efecte negatiu sobre la salut i el benestar de les persones usuàries. D’aquesta manera, la norma actual segons la qual *“ el nombre de banyistes es calcularà a raó de dos per cada cinc metres quadrats de làmina d’aigua”,* amb el present protocol passarà a **ser d’un banyista per cada quatre metres quadrats de làmina d’aigua**. L’accés als llacs i piscines del parc per limitar l’aforament serà controlat pel personal del parc, a banda que s’indicarà en cada llac i en cada piscina els aforaments màxims en cada cas.
	2. Gandules i solàriums.- Les gandules es col·locaran de manera que respectin la distància mínima entre elles de 2 metres. Després d’haver estat utilitzades per un client, es procedirà a la seva neteja i desinfecció abans que puguin ser ocupades per algú més.
1. **Mesures de neteja i desinfecció.**

El segon bloc s’adreça a **extremar les mesures de neteja i desinfecció** del parc aquàtic.

Diàriament es procedirà mitjançant personal de manteniment en plantilla a **la desinfecció general de l’establiment, de forma continuada,** fent servir els productes recomanats per la OMS: Hipoclorit de sodi al 0,5% (equivalent a 5000 ppm) per a la desinfecció de superfícies.

Paral·lelament a aquesta feina diària de desinfecció general de les superfícies, personal del parc aquàtic s’ocuparà de realitzar la **contínua desinfecció d’ espais crítics** com els blocs sanitaris, les zones de restauració (barres, taulells, taules i cadires), i vestidors principalment.

A tots els punts crítics com l’entrada al parc, els blocs sanitaris, a les zones de restauració així com a totes les atraccions, s’hi col·locaran **dispensadors de desinfectant antisèptic de mans amb productes homologats .**

S’incrementarà el control dels nivells de clor i pH de les aigües del parc aquàtic, passant dels dos controls que es feien habitualment, a tres controls diaris, amb l’objectiu de mantenir en els nivells màxims permesos les concentracions de clor de les aigües de les piscines.

**A banda del personal dedicat de manera específica a la neteja i desinfecció, tota la resta del personal del parc aquàtic participarà activament i constant de la tasca de neteja i desinfecció de les àrees properes als seus llocs de treball, ajudant a aconseguir un entorn de seguretat per als clients i per a ells mateixos**.

1. **Mesures de protecció del personal del parc aquàtic: equips de protecció individual.**

Tot **el personal del parc aquàtic rebrà formació i informació general així com també específica sobre com actuar per prevenir contagis. El personal del parc disposarà dels equips de protecció individual (EPI)** adreçats a evitar de forma preventiva la propagació del coronavirus SARS-CoV-2. Se’ls facilitarà, doncs, mascaretes de protecció i se’ls formarà en com utilitzar-les.

Al personal del parc diàriament, abans de l’inici de la jornada laboral se li prendrà la temperatura per tal que si mostra símptomes de febre se’n torni a casa abans d’iniciar la seva jornada de treball al parc aquàtic.

1. **Altres mesures. Punts de restauració.**

**L’oferta de restauració del parc es limitarà per tal de garantir la seguretat màxima** dels clients, Les cuines i els restaurants self-service restaran tancats, i només s’obriran aquells punts amb una oferta bàsica que permeti el compliment dels protocols de seguretat amb els estàndards més alts. La limitada oferta de restauració del parc , doncs, permetrà garantir que els productes que es venguin, siguin desinfectats un a un abans de passar a les àrees de servei. De manera concreta, l’oferta de restauració consistirà en menús tipus *fast food* (d’hamburguesa i *hot dog*), patates fregides, begudes i gelats. La carta sencera de productes de restauració que el parc oferirà serà publicada al seu web.

**Annex 1. Aforaments.** La reducció de l’aforament màxim del parc aquàtic així com dels diferents espais, té com a objectiu facilitar el manteniment del distanciament social, mesura més important per evitar de forma preventiva la propagació del coronavirus SARS-CoV-2.

Aforament màxim del parc aquàtic. Es redueix un 50 %. Passant de 6.000 a 3.000 visitants.

Aforament llacs i piscines:

Piscina d’Onades: 329 persones.

Llac Relax: 40 persones.

Llac Infantil: 60 persones.

Kiddie Island: 55 persones.

Family Lagoon: 45 persones.

La Calma gran: 19 persones.

La Calma petita: 6 persones..

Aforament blocs sanitaris (WC):

Zona entrada: 3 persones bloc dones i 3 persones bloc homes.

Zona Santorini: 1 persones bloc dones i 1 persona bloc homes.

Zona Mykonos: 3 persones bloc dones i 3 persones bloc homes.

Aforament blocs de vestidors:

Zona entrada: 7 persones bloc dones i 7 persones bloc homes.

Zona La Calma: 3 persones bloc dones i 3 persones bloc homes.

Aforament terrasses:

La Piazza: 32 persones. (8 taules)

Beach Club: 36 persones. (9 taules)

Captain Best Burgers: 96 persones. (24 taules)

Santorini restaurant: 136 persones. (34 taules)

Mykonos self-service & fast food: 192 persones. (48 taules)

La Calma: 16 persones. (4 taules)

Aforament botiga: 6 persones.